
AGENȚIA GEODEZIE, CARTOGRAFIE ȘI CADASTRU

 A REPUBLICII MOLDOVA

Ordin nr. _____

________________2026                                                           mun. Chişinău 

cu privire la modificarea 
Ordinului nr. 42 din 29 aprilie 2026
cu privire la aprobarea modelului de evaluare

a bunurilor imobile cu destinație comercială și

industrială, la care sunt atribuite construcțiile și

încăperile izolate cu destinație nelocativă, precum

și terenurile pe care sunt amplasate sau urmează

a fi amplasate astfel de construcții, din toate

localitățile Republicii Moldova, în scopul impozitării
În temeiul art. 27 alin. (2) din Legea nr. 989/2002 cu privire la activitatea de evaluare (Monitorul Oficial al Republicii Moldova, 2002, nr. 102, art. 773), cu modificările ulterioare, pct. 27 din anexa nr.1 și pct. 23 din anexa nr. 2 la Hotărârea Guvernului nr. 827/2020 cu privire la evaluarea și reevaluarea bunurilor imobile în scopul impozitării (Monitorul Oficial al Republicii Moldova, 2020, nr. 313-317, art. 990), cu modificările ulterioare,
ORDON:

1. Ordinul Agenției Geodezie, Cartografie și Cadastru nr. 42 din 29 aprilie 2026 cu privire la aprobarea modelului de a bunurilor imobile cu destinație comercială și industrială, la care sunt atribuite construcțiile și încăperile izolate cu destinație nelocativă, precum și terenurile pe care sunt amplasate sau urmează a fi amplasate astfel de construcții, din toate localitățile Republicii Moldova, în scopul impozitării (Monitorul Oficial al Republicii Moldova, 2026, nr. 194-197, art. 353), se modifică după cum urmează:

1.1. clauza de adoptare va avea următorul cuprins:
„În temeiul art. 27 alin. (2) din Legea nr. 989/2002 cu privire la activitatea de evaluare (Monitorul Oficial al Republicii Moldova, 2002, nr. 102, art. 773), cu modificările ulterioare, pct. 27 din anexa nr. 1 și pct. 23 din anexa nr. 2 la Hotărârea Guvernului nr. 827/2020 cu privire la evaluarea și reevaluarea bunurilor imobile în scopul impozitării (Monitorul Oficial al Republicii Moldova, 2020, nr. 313–317, art. 990), cu modificările ulterioare,”;

1.2. punctele 1-2 vor avea următorul cuprins:

„1. Se aprobă modelul de evaluare a bunurilor imobile cu destinație comercială și industrială, la care sunt atribuite construcțiile și încăperile izolate cu destinație nelocativă, precum și terenurile pe care sunt amplasate sau urmează a fi amplasate astfel de construcții, din toate localitățile Republicii Moldova, în scopul impozitării, conform anexei nr.1;
2. Se aprobă materialele conexe modelului de evaluare indicat la pct.1:
a) Harta zonelor valorice aplicate în modelul de evaluare a bunurilor imobile cu destinație comercială și industrială, la care sunt atribuite construcțiile și încăperile izolate cu destinație nelocativă, precum și terenurile pe care sunt amplasate sau urmează a fi amplasate astfel de construcții, din toate localitățile Republicii Moldova, în scopul impozitării, conform anexei nr.2;

b) Coeficienții factorilor valorici aplicați în modelul de evaluare a bunurilor imobile cu destinație comercială și industrială, la care sunt atribuite construcțiile și încăperile izolate cu destinație nelocativă, precum și terenurile pe care sunt amplasate sau urmează a fi amplasate astfel de construcții, din toate localitățile Republicii Moldova, în scopul impozitării, conform anexei nr.3.”;
1.3. anexa nr.3 se substituie cu anexa nr. 3 la prezentul ordin.
2. Prezentul Ordin intră în vigoare la data publicării în Monitorul Oficial al Republicii Moldova.

